[image: image1.jpg][ -
BOYAH TON EAAHNQON




ΝΕΑ ΔΗΜΟΚΡΑΤΙΑ
Αθήνα, 17 Οκτωβρίου 2017
Αρ. Πρωτ. 459/17.10.2017. 
Ερώτηση  
Προς τον Υπουργό Υγείας
Θέμα: Υπάρχουν λύσεις για τους ασθενείς νεοπλασιών στα Δωδεκάνησα;
Η ευαίσθητη ομάδων ασθενών νεοπλασιών έχει «πληγεί» σημαντικά τα τελευταία χρόνια δεδομένου του υψηλού κόστους των θεραπειών τους και των φαρμάκων τους, ενώ είναι επιστημονικά εμπεριστατωμένο ότι οι νεοπλασίες μπορούν να αντιμετωπιστούν με επιτυχία εάν ανιχνευτούν στα πρώτα στάδια. 
Σύμφωνα με πρόσφατες καταγγελίες οι ασθενείς νεοπλασιών στο νοσοκομείο της Ρόδου δεν ακολουθούν την ανοσοθεραπεία τους εξαιτίας του γεγονότος ότι υπάρχει σημαντική έλλειψη στα σχετικά φάρμακα. Μάλιστα καθυστερήσεις στην ανοσοθεραπεία έχει παρατηρηθεί τουλάχιστον σε έξι περιπτώσεις και για περίοδο τουλάχιστον δύο εβδομάδων. Είναι γνωστό ότι ακόμα και μία μέρα καθυστέρηση στη λήψη της θεραπείας θέτει σε σοβαρό κίνδυνο τους ασθενείς, ενώ ταυτόχρονα επιδρά σημαντικά και στην ψυχολογία τους. Επιπλέον, έχουν περάσει σχεδόν δύο χρόνια από τότε που ολοκληρώθηκε και παραδόθηκε η προμελέτη για τη δημιουργία Ακτινολογικού Εργαστήριου αξίας 40,000€ και δεν έχει μέχρι σήμερα υπάρξει καμία εξέλιξη. Το ίδιο ισχύει και για τη λειτουργία ογκολογικού τμήματος στο νοσοκομείο της Ρόδου παρά το γεγονός ότι το οργανόγραμμα προβλέπει και θέση Διευθυντή με δύο γιατρούς. 
Εξαιτίας των παραπάνω ελλείψεων πολλοί ασθενείς αναγκάζονται να μετακινούνται είτε στην Κρήτη είτε στην Αθήνα προκειμένου να εξασφαλίσουν τη θεραπείας τους αλλά και να προβούν σε όλες τις απαραίτητες εξετάσεις με ότι αυτό συνεπάγεται σε κόστος αλλά και χρόνο την περίοδο αυτή της κρίσης.
Επειδή οι ασθενείς νεοπλασιών είναι μία ευαίσθητη ομάδα και χρίζουν της αμέριστης προστασίας της πολιτείας

Επειδή είναι αδιανόητο σε όλα τα Δωδεκάνησα να μην υπάρχει μία ολοκληρωμένη μονάδα ογκολογίας
Ερωτάται ο αρμόδιος Υπουργός:
1. Για ποιους λόγους καθυστέρησαν τα φάρμακα για τους ασθενείς νεοπλασιών στο νοσοκομείο της Ρόδου με αποτέλεσμα να μην μπορούν οι ασθενείς να πραγματοποιήσουν την ανοσοθεραπεία τους;

2. Πρόκειται σύντομα να λειτουργήσει ακτινολογικό εργαστήριο στο εν λόγω νοσοκομείο; Αν ναι, ποιο είναι το σχετικό χρονοδιάγραμμα;

3. Είναι στις προθέσεις της κυβέρνησης η λειτουργία αυτόνομου ογκολογικού τμήματος στο εν λόγω νοσοκομείο δεδομένου ότι υπάρχει και η αναγκαία για την υλοποίησή της κτηριακή υποδομή; 
Οι ερωτώντες βουλευτές

